கேள்வி: ராஜாஜி தேசியப் பூங்கா - புலிகள் காப்பக தகுதி பற்றி விளக்கவும்.
பதில்: கர்நாடகா குதிரைமுகம் (Kudremukh) மற்றும் உத்தராகண்டின் ராஜாஜி ஆகிய இரண்டு சரணாலயங்களையும் 2015 ஆம் ஆண்டு ஏப்ரல் 15 ஆம் நாள் புலிகள் காப்பகங்களாக தரம் உயர்த்தப்பட்டு இந்திய அரசின் வனத்துறை அமைச்சகத்தால் அங்கீகரிக்கப்பட்டன. இராஜாஜி தேசியப் பூங்கா உத்தராகண்ட் மாநிலத்தின் இரண்டாவது புலிகள் காப்பகமாகும் http://hillpost.in/2015/04/rajaji-becomes-second-tiger-reserve-in-uttarakhand/103025/http://www.thehindu.com/news/national/other-states/rajaji-park-notified-as-tiger-reserve/article7120327.ece.
கேள்வி: ராஜாஜி தேசியப் பூங்கா - தாவரவளம் பற்றி நீங்கள் என்ன அறிந்துள்ளீர்கள்?
பதில்: ராஜாஜி தேசியப்பூங்கா சிவாலிக் மலை மலைத்தொடருக்கும் இந்திய கங்கைச் சமவெளிக்கும் இடையில் அமைந்துள்ளது. அகன்ற இலையுதிர் காடுகள், ஆற்றங்கரையோரம் வளரும் மரவகைகள், புல்வெளிகள் மற்றும் ஊசியிலைக் காடுகள் ஆகியவை இந்த பூங்காவில் தாவரங்களின் பரப்பளவை உருவாக்குகின்றன. இங்குள்ள அடர்ந்த வனப்பகுதிகளில் வன உயிரினங்கள் வாழ்கின்றன. வேறுபட்ட இட அமைப்பியலால் பல்வேறு பட்ட விலங்கினங்கள் வசிக்க ஏற்ற வகையில் இப்பூங்கா அமைந்துள்ளது. குரங்குமஞ்சணாறி (Mallotus philippensis), சரக்கொன்றை மரம் (cassia fistula), சாலமரம் (Shorea robusta), பலாசமரம் (Butea monosperma), வெள்ளை மருது (Terminalia arjuna), மூங்கில் (Dendrocalamus strictus),இலவ மரம் (Bombax ceiba), குருவிஞ்சி மரம் (chamaror Ehretia), சந்தனம் , நெல்லி (Phyllanthus emblica) , இலந்தை (Ziziphus mauritiana) , வில்வம் (Aegle marmelos) உள்ளிட்ட மரவகைகள் இப்பூங்காவில் காணப்படுகின்றன.
கேள்வி: ராஜாஜி தேசியப் பூங்கா - பூங்காவில் காணப்படும் பிற காட்டு விலங்குகள் பற்றி விளக்கவும்.
பதில்: * ஆசிய யானை * வங்கப் புலி * சிறுத்தை * காட்டுப் பூனை * வரி கழுதைப்புலி * மலை ஆடு (''Goral'') * இந்தியக் குழிமுயல் (''Indian hare'') * தேனுண்ணுங் கரடி (''Sloth bear'') * இமயமலை கருங்கரடி * ராஜ நாகம் * குள்ள நரி * கேளையாடு (''Barking deer'') * சாம்பார் மான் * காட்டுப்பன்றி * செங்குரங்கு * மந்தி * இந்திய முள்ளம்பன்றி * உடும்பு * மலைப்பாம்பு இப்பூங்காவில் 315 க்கும் மேற்பட்ட பறவை இனங்களும் இப்பூங்காவை சுற்றிய பரந்தநிலப்பகுதியில் வாழும் பறவைகள் மற்றும் இடம்பெயர்ந்து இங்கு வரும் பறவைகள் அனைத்தையும் சேர்த்து சுமார் 500 பறவை இனங்கள் இங்கு வசிக்கின்றன.இதில் கழுகுகள், மரங்கொத்தி, மீன்கொத்தி, குக்குறுவான் உள்ளிட்ட பறவையினங்களும் அடங்கும் .